smcproject/ml-wiki-sentences huggingface dataset:
അധാർമ്മികരുമായുള്ള സംസർഗം നൽകുന്ന കളങ്കത്തിൽ നിന്നു രക്ഷപെടാനായി സുഹൃത്തുക്കളെ ശ്രദ്ധാപൂർവം തെരഞ്ഞെടുക്കണമെന്നും അദ്ദേഹം നിർദ്ദേശിച്ചു.
ഭൗതികസമ്പത്ത് അതിനാൽ തന്നെ തിന്മയല്ലെങ്കിലും ക്രിസ്തുവിൽ കണ്ടെത്താനാകുന്ന ആത്മീയസമ്പത്തിൽ നിന്ന് ശ്രദ്ധതിരിച്ചു കളഞ്ഞേക്കാമെന്ന അപകടം അതിലുണ്ട്.
കൃതി സമാപിക്കുന്നത് അതിലെ വാദങ്ങളെ പിന്തുണക്കുന്ന ബൈബിൾ വാക്യങ്ങൾ ഉദ്ധരിച്ചാണ്.
ഒരു പ്രാർത്ഥനാഗാനവും അവസാനം കാണാം. 'സ്ട്രൊമാറ്റ' പലയിനം പൂക്കൾ പൊന്തിനിൽക്കുന്ന വസന്തകാലത്തെ പുൽമേടുകളെപ്പോലെ, വിവിധവിഷയങ്ങൾ അടങ്ങിയ കൃതിയെന്ന് 'സ്ട്രൊമാറ്റ'-യെ ക്ലെമന്റ് വിശേഷിപ്പിക്കുന്നു.
'പലവക' എന്നർത്ഥമുള്ള ഗ്രന്ഥനാമം സൂചിപ്പിക്കുന്നതു പോലെ 'സ്ട്രൊമാറ്റ'-യിലെ ഉള്ളടക്കം വൈവിദ്ധ്യം നിറഞ്ഞതാണ്.
ക്ലെമന്റിന്റെ ഗ്രന്ഥത്രയത്തിലെ അതിന്റെ സ്ഥാനം തന്നെ ചോദ്യം ചെയ്യപ്പെട്ടിട്ടുണ്ട് – 'പെഡഗോജസിലെ' പ്രായോഗികനിർദ്ദേശങ്ങളെ ബൗദ്ധികവാദങ്ങൾ കൊണ്ടു ബലപ്പെടുത്തുന്നതും ദൈവശാസ്ത്രത്തിൽ കൂടുതൽ അറിവുള്ളവർക്കു വേണ്ടിയുള്ളതുമായ ഒരു താത്ത്വികരചനയായിരുന്നു ക്ലെമന്റ് ഉദ്ദേശിച്ചിരുന്നത്.
ക്ലെമെന്റിന്റെ മറ്റു കൃതികളുമായുള്ള താരതമ്യത്തിൽ ഇതു ക്രമരഹിതമാണ്.
ഈ കൃതി എട്ടു ഭാഗങ്ങൾ അടങ്ങിയതാണെന്ന് കേസറിയായിലെ യൂസീബിയസ് പറയുന്നെങ്കിലും, അതിന്റെ ഖണ്ഡങ്ങളെന്ന് ഉറപ്പുപറയാവുന്നതായി ഏഴെണ്ണം മാത്രമാണ് നിലവിലുള്ളത്.
ആദ്യഖണ്ഡത്തിന്റെ തുടക്കത്തിൽ പരിഗണിക്കപ്പെടുന്നത് യവനദർശനമാണ്.
തന്റെ മറ്റു രചനകളിലെന്നപോലെ ഇതിലും ക്ലെമന്റ്, യഹൂദർക്ക് പഞ്ചഗ്രന്ഥി എന്ന പോലെ യവനർക്ക് തത്ത്വചിന്ത ആദ്യജ്ഞാനമായിരുന്നു എന്നു വാദിക്കുന്നു.
തുടർന്നദ്ദേഹം ഗ്രീക്കു സംസ്കാരത്തിന്റേയും ശാസ്ത്രത്തിന്റേയും ഉൽപ്പത്തി ചർച്ച ചെയ്യുന്നു.
യവനലോകത്തിലെ പ്രമുഖവ്യക്തികൾ മിക്കവരും വിദേശികളായിരുന്നെന്നു പറയുന്ന അദ്ദേഹം തുടർന്ന്, ഗ്രീസിനു മേലുള്ള ഏറ്റവും വലിയ സ്വാധീനം യഹൂദസംസ്കാരത്തിന്റേതായിരുന്നു എന്നു വാദിക്കുന്നു.
മോശെയുടെ പ്രാഥമികത സ്ഥാപിക്കാനുള്ള ശ്രമത്തിൽ അദ്ദേഹം ലോകചരിത്രത്തിന്റെ ദീർഘമായ പൂർവാപരക്രമം അവതരിപ്പിക്കുന്നു.
ഇതനുസരിച്ച് ക്രിസ്തുവിന്റെ ജനനം നടന്നത് ബി.സി. 4, 2 ആണ്ടുകളിലൊന്നിലും ലോകസൃഷ്ടി ബി.സി. 5592-ലും ആയിരുന്നു.
ഭാഷകളുടെ ഉല്പത്തിയേയും പ്ലേറ്റോയിലെ യഹൂദസ്വാധീനത്തേയും കുറിച്ചുള്ള ചർച്ചകളിലാണ് 'സ്ട്രൊമാറ്റ'-യുടെ ആദ്യഖണ്ഡം സമാപിക്കുന്നത്.
രണ്ടാം ഖണ്ഡത്തിലെ മുഖ്യവിഷയം വിശ്വാസത്തിന്റേയും യുക്തിയുടേയും സമന്വയമാണ്.
വിശ്വാസവും യുക്തിയും പ്രാധാനമാണെന്നു പറയുന്ന ക്ലെമന്റ്, ദൈവികമായ ജ്ഞാനത്തിന്റെ പ്രാപ്തിക്ക് വിശ്വാസം ഒഴിച്ചുകൂടാത്തതായതിനാൽ, ദൈവഭയത്തിന്റെ പ്രാധാന്യം എടുത്തു പറയുന്നു.
വിശുദ്ധലിഖിതങ്ങളെ സ്വയമേവ സത്യമായ സ്വാഭാവികദർശനമെന്നു വിശേഷിപ്പിക്കുന്ന അദ്ദേഹം, മനുഷ്യയുക്തിയെ അതിന്റെ പൂരകമായി കാണുന്നു.
വിശ്വാസം സ്വേച്ഛാവൃത്തിയാണ്.
വിശ്വസിക്കാനുള്ള തീരുമാനം ദൈവസാമീപ്യത്തിലേക്കുള്ള സുപ്രാധനമായ ആദ്യപടിയാണ്.
സത്യമായ ദൈവവചനത്തെക്കുറിച്ചുള്ള അറിവിനെ ആശ്രയിച്ചിരിക്കുന്നതിനാൽ വിശ്വാസം ഒരിക്കലും യുക്തിവിരുദ്ധമല്ല.
അതേസമയം, ആദ്യതത്ത്വങ്ങൾ അവ ചേർന്ന വിശ്വാസവ്യവസ്ഥക്കു പുറത്ത് തെളിയിക്കുക സാദ്ധ്യമല്ലാത്തതിനാൽ, എല്ലാ അറിവിന്റേയും തുടക്കം വിശ്വാസത്തിൽ നിന്നാണ്.
മൂന്നാം ഖണ്ഡത്തിന്റെ വിഷയം താപസവൃത്തിയാണ്.
ഇവിടേയും വിവാഹത്തെ ചർച്ച ചെയ്യുന്ന അദ്ദേഹം 'പെഡഗോജസിൽ' എടുത്ത നിലപാടു തന്നെ ഇവിടേയും പിന്തുടരുന്നു.
ജ്ഞാനവാദികളുടെ വിവാഹവിരോധത്തെ ക്ലെമന്റ് വിമർശിക്കുന്നു.
സ്ത്രീകളിൽ താത്പര്യമില്ലാത്ത പുരുഷന്മാർ മാത്രമേ ബ്രഹ്മചര്യം തെരഞ്ഞെടുക്കാവൂ എന്ന് അദ്ദേഹം കരുതി.
വിവാഹബന്ധത്തിനുള്ളിൽ പ്രജനനത്തെ ലക്ഷ്യമാക്കി നടക്കുന്ന ലൈംഗികബന്ധം ഗുണകരമായ കാര്യമാണെന്ന് അദ്ദേഹം കരുതി.
അതേസമയം മനുഷ്യന്റെ പതനം സംഭവിച്ചത്, ആദിമാതാപിതാക്കൾ പരസ്പരാകർഷണത്തിനു ദൈവനിശ്ചിതമായ സമയത്തിനു മുൻപേ കീഴ്പ്പെട്ട് ഇണചേർന്നപ്പോഴാണെന്ന് അദ്ദേഹം കരുതി.
ലൂക്കായുടെ സുവിശേഷത്തിലെ (ലൂക്കാ 14:25-27) ആഹ്വാനം പിന്തുടരാനായി മനുഷ്യർ കുടുംബത്തെ ഉപേക്ഷിച്ച് വിരക്തജീവിതം തെരഞ്ഞെടുക്കണമെന്ന വാദം അദ്ദേഹം അംഗീകരിച്ചില്ല.
"നിന്റെ അപ്പനേയും അമ്മയേയും ബഹുമാനിക്കുക" എന്ന ദൈവകല്പനയെ യേശു തള്ളിപ്പറഞ്ഞിട്ടില്ല എന്നായിരുന്നു അദ്ദേഹത്തിന്റെ വാദം.
താപസജീവിതം ഫലപ്രദമാമുന്നത് അതിന്റെ പിന്നിലുള്ള ലക്ഷ്യം ക്രിസ്തീയമാകുമ്പോഴാണെന്നും, നഗ്ന-സോഫിസ്റ്റുകളെപ്പോലുള്ള അക്രൈസ്തവരുടെ താപസജീവിതത്തിൽ കാര്യമില്ലെന്നും അദ്ദേഹം കരുതി.
നാലാം ഖണ്ഡം ക്ലെമന്റ് തുടങ്ങുന്നതു തന്നെ 'സ്ട്രോമാറ്റ'-യിലെ ഉള്ളടക്കത്തിന്റെ ക്രമരാഹിത്യത്തെ വൈകിയാണെങ്കിലും വിശദീകരിച്ചു കൊണ്ടാണ്.
ഇവിടെ അദ്ദേഹം കൃതിയുടെ അവശേഷിക്കുന്ന ഖണ്ഡങ്ങളുടെ രൂപരേഖ നൽകാനും ശ്രമിക്കുന്നു.
തുടർന്ന് നാലാം പുസ്തകത്തിന്റെ അവശേഷിക്കുന്ന ഭാഗത്ത് അദ്ദേഹം ശ്രദ്ധ കേന്ദ്രീകരിക്കുന്നത് രക്തസാക്ഷിത്വത്തിലാണ്.
എല്ലാ ക്രിസ്ത്യാനികളും മരണഭയം ഇല്ലാത്തവരായിരിക്കണമെങ്കിലും രക്തസാക്ഷിയുടെ കിരീടം അന്വേഷിച്ചു നടക്കുന്നതിനെ അദ്ദേഹം എതിർത്തു.
അങ്ങനെ ചെയ്യുന്നത് ജീവിതമെന്ന ദൈവദാനത്തോട് മതിപ്പില്ലാത്തതു കൊണ്ടാണെന്ന് അദ്ദേഹം കരുതി.
എങ്ങനെ മരിച്ചു എന്നതിനെ ആശ്രയിച്ച് ഏതു ക്രിസ്ത്യാനിയും രക്തസാക്ഷിയാകുമോ, അല്ലെങ്കിൽ രക്തസാക്ഷിത്വം നന്മസമ്പൂർണ്ണതയിൽ ജീവിച്ചവർക്കായി മാറ്റിവച്ചിരിക്കുന്നതാണോ എന്ന കാര്യത്തിൽ ക്ലെമന്റ് തീർപ്പു കല്പിച്ചില്ല.
ദൈവപിതാവിന്റെ ദൈവികതയിൽ വിശ്വസിക്കാത്തതിനാൽ മാർഷൻ വാദികൾക്ക് രക്തസാക്ഷികളാകാൻ ആവില്ലെന്നും അവരുടെ സഹനങ്ങൾ വ്യർത്ഥമാണെന്നും ക്ലെമന്റ് വാദിച്ചു.
ഇവിടെ വിഷയത്തിൽ നിന്നു വ്യതിചലിക്കുന്ന ക്ലെമന്റ്, ദൈവശാസ്ത്രപരമായ ജ്ഞാനസിദ്ധാന്തം (theological epistemology) ചർച്ച ചെയ്യുന്നു.
ദൈവപിതാവിന്റെ അസ്തിത്വം വസ്തുനിഷ്ഠമായി തെളിയിക്കാൻ വഴിയൊന്നുമില്ലെന്ന് അദ്ദേഹം കരുതി.
ക്രിസ്തു ഇന്ദ്രിയവിഷയമായിരുന്നെങ്കിലും, വചനമായ ദൈവത്തെക്കുറിച്ചുള്ള ജ്ഞാനം വെളിപാടാണ് വിശകലനനമല്ല.
സാർവർത്രികമായ ആദ്യസത്യമെന്ന നിലയിൽ ദൈവത്തിനു ആരംഭമില്ല.
അഞ്ചാം പുസ്തകത്തിൽ ക്ലെമന്റ് വിശ്വാസം എന്ന വിഷയത്തെ ഒരിക്കൽ കൂടി പരിഗണിക്കുന്നു.
സത്യം, നീതി, നന്മ എന്നിവ ചക്ഷുഗോചരമല്ലെന്നും മനസ്സിനു മാത്രം തിരിച്ചറിയാവുന്ന ഗുണങ്ങളാണവയെന്നും അദ്ദേഹം വിശദീകരിക്കുന്നു; അദൃശ്യമായതിനെ സമീപിക്കുന്നതിനുള്ള ഒരു മാർഗ്ഗമാണ് വിശ്വാസം.
വിശ്വാസം വഴിയുള്ള ദൈവജ്ഞാനം സംപ്രാപ്തമാകാൻ സാന്മാർഗ്ഗികതയുടെ നൈർമ്മല്യം ആവശ്യമാണെന്ന് ക്ലെമന്റ് കരുതി.
സല്പ്രവർത്തികളിലൂടെ വഴി വിശ്വാസം പിന്തുടരുന്നവർക്കല്ലാതെ വിശ്വാസം പ്രഖ്യാപിക്കുക മാത്രം ചെയ്യുന്നവർക്ക് രക്തസാക്ഷിത്വം അപ്രാപ്യമാണെന്ന തന്റെ  പഴയ നിലപാടു തന്നെയാണ് ക്ലെമന്റ് ഇവിടേയും പിന്തുടരുന്നത്.
ദൈവം ലോകത്തെ അതിലംഘിച്ചു നിൽക്കുന്നതിനാൽ ലൗകികന്മാർക്ക് ദൈവജ്ഞാനം സാദ്ധ്യമല്ല.
യേശു മനുഷ്യാവതാരം ചെയ്ത ദൈവമായിരുന്നെങ്കിലും അവനെ ശാരീരികമായല്ല ആത്മീയമായാണ് നാം മനസ്സിലാക്കേണ്ടത്.
ആറാം പുസ്തകത്തിന്റെ തുടക്കത്തിൽ ക്ലെമന്റ്, പേഗൻ കവികൾ അവരുടെ സൃഷ്ടികൾക്ക് ബൈബിളിലെ പ്രവാചകഗ്രന്ഥങ്ങളോട് കടപ്പെട്ടിരിക്കുന്നു എന്നു തെളിയിക്കാൻ ശ്രമിച്ചു.
ഗ്രീക്കുകാർ ഈ വിധമുള്ള 'സാഹിത്യചോരണം' ശീലമാക്കിയവരായിരുന്നെന്ന് തെളിയിക്കാൻ, ബി.സി. മൂന്നാം നൂറ്റാണ്ടിൽ 'അരേതാദെസ്' രചിച്ചതായി പറയപ്പെടുന്ന "സാഹിത്യമോഷണത്തെക്കുറിച്ച്" എന്ന കൃതിയും അദ്ദേഹം അവതരിപ്പിക്കുന്നുണ്ട്.
തുടർന്ന് വിഷയത്തിൽ നിന്നു വ്യതിചലിച്ച് പാപത്തേയും നരകശിക്ഷയേയും പരിഗണിക്കുന്ന ക്ലെമന്റ്, സൃഷ്ടിക്കപ്പെട്ടപ്പോൾ ആദം പൂർണ്ണതയുള്ളവനായിരുന്നില്ലെന്നും, പൂർണ്ണത പ്രാപിക്കാൻ കഴിവുള്ളവൻ മാത്രമായിരുന്നെന്നും പറയുന്നു.
ഇവിടെ സർവരക്ഷാസിന്താന്തം സ്വീകരിക്കുന്ന ക്ലെമന്റ്, ക്രിസ്തുവിന്റെ രക്ഷാവാഗ്ദാനം, നരകപാപികൾ ഉൾപ്പെടെ എല്ലാവർക്കും ലഭ്യമാണെന്നും വാദിക്കുന്നുണ്ട്.
നിലവിലുള്ളതിൽ അവസാനത്തേതായ ഏഴാം ഖണ്ഡം, ക്രിസ്തുവിന്റെ സ്വഭാവത്തെ വിവരിച്ച ശേഷം, പിതാവിനോടും പുത്രനോടും ആവുന്നത്ര ആനുരൂപ്യം നേടാൻ ശ്രമിക്കുന്ന ഉത്തമക്രിസ്ത്യാനിയുടെ ഗുണങ്ങൾ വർണ്ണിക്കുന്നു.
തുടർന്ന് ക്ലെമന്റ് മിക്കവാറും പുരാതന ധാർമ്മികതകളുടെ പ്രത്യേകതയായ ദൈവത്തിന്റെ മാനവീകരണത്തെ (anthropomorphism) വിമർശിക്കുന്നു.
ആഫ്രിക്കയിലേയും ത്രേസിലേയും, ഈജിപ്തിലേയും ദൈവങ്ങളെക്കുറിച്ചുള്ള യവനലേഖകൻ സെനഫൻ-ന്റെ പ്രസിദ്ധമായ വിവരണം ഉദ്ധരിക്കുന്ന അദ്ദേഹം ഗ്രീക്കു ദൈവങ്ങളും ഭൗതികവസ്തുക്കളുടെ വ്യക്തിവൽക്കരണത്തിൽ ജനിച്ചവരാകാം എന്ന് അദ്ദേഹം നിർദ്ദേശിക്കുന്നു: ഏറസ് ഇരുമ്പുമായും ഡയോനിഷ്യസ് വീഞ്ഞുമായും ബന്ധപ്പെട്ടിരിക്കുന്നു.
തുടർന്ന്, പ്രാർത്ഥന, അറിവും പ്രേമവും തമ്മിലുള്ള ബന്ധം എന്നിവ പരിഗണിക്കപ്പെടുന്നു.
പൗലോസ് കോറീന്ത്യാക്കാർക്കെഴുതിയ ഒന്നാം ലേഖനത്തിലെ(13:8), "ജ്ഞാനവും അപ്രത്യക്ഷമാകുന്നു" എന്ന പ്രസ്താവന, സത്യജ്ഞാനം തികഞ്ഞവനാണു ക്രിസ്ത്യാനി എന്ന ചൊല്ലിനെ നിഷേധിക്കുന്നതായി തോന്നിയേക്കാം; എന്നാൽ യഥാർത്ഥ ക്രിസ്ത്യാനിയിൽ ജ്ഞാനം ഇല്ലാതാകുന്നത് ദൈവസ്നേഹത്തിൽ നിന്നുളവാകുന്ന വിശ്വപ്രേമത്തിൽ അത് അലിഞ്ഞുചേർമ്പോഴാണെന്ന് ക്ലെമന്റ് വിശദീകരിക്കുന്നു.
സോക്രട്ടീസിനെപ്പോലെ അദ്ദേഹവും, തിന്മ അനുദ്ദിഷ്ടമായി, അജ്ഞതയിൽ നിന്നുണ്ടാകുന്നതാണെന്ന് അദ്ദേഹം കരുതി.
ദൈവത്തിന്റെ മുന്തിരിത്തോട്ടത്തിലെ വേലക്കാരനായ ക്രിസ്ത്യാനി, തന്റെ തന്നെയും അയൽക്കാരന്റേയും പാപമുക്തിയുടെ ചുമതല പേറുന്നവനാണ്.
ഈ കൃതി സമാപിക്കുന്നത്, അക്കാലത്തെ സഭയിൽ ഉണ്ടായിരുന്ന വിഭാഗീയതകളുടേയും വേദവ്യതിചലനങ്ങളുടേയും ദീർഘമായ വിമർശനത്തിലാണ്.
ഇതരരചനകൾ
ഗ്രന്ഥത്രയത്തിനു പുറമേ, സമ്പൂർണ്ണരൂപത്തിൽ ഇന്നു ലഭ്യമായ ക്ലെമന്റിന്റെ ഏകരചന, "ധനവാന്മാർക്കു മോക്ഷരാജ്യം" എന്ന പ്രബന്ധമാണ്.
സമ്പത്തിന്റെ ദുസ്വാധീനത്തേയും, സമ്പന്നരോടു മറ്റുള്ളവർ കാട്ടുന്ന അടിമത്തമനോഭാവത്തേയും വിമർശിച്ചാണ് ഈ രചനയുടെ തുടക്കം.
തുടർന്ന് ക്ലെമന്റ് ധനവാന് സ്വർഗ്ഗരാജ്യത്തിൽ പ്രവേശിക്കുക ഒട്ടകം സൂചിക്കുഴയിലൂടെ കടക്കുന്നതു പോലെ ദുഷ്കരമാണെന്ന സുവിശേഷവാക്യം (മർക്കോസ് 10:25) വിശദീകരിക്കാൻ ശ്രമിക്കുന്നു.
ധനവാന്മാരുടെ പ്രശ്നം ക്രിസ്തുമതം മുന്നോട്ടു വക്കുന്ന നിത്യജീവിതവാഗ്ദാനം അവർക്കു ബോദ്ധ്യമാകാതിരിക്കുന്നതോ, ആത്മീയ-ഭൗതിക സമ്പത്തുകൾ തമ്മിലുള്ള പൊരുത്തക്കേട് തിരിച്ചറിയാതിരിക്കുന്നതൊ ആകാം.
അതിനാൽ, അവരെ സുവിശേഷത്തിലൂടെ നല്ല ജീവിതത്തിലേക്കു നയിക്കാൻ ബാദ്ധ്യതയുള്ളവനാണു ക്രിസ്ത്യാനി.
യേശുവിന്റെ വചനം അക്ഷരാർത്ഥത്തിൽ എടുക്കേണ്ടതല്ല – അതിന്റെ രക്ഷാകരമായ ഉദാത്തധ്വനി അന്വേഷിക്കുകയാണ് നാം ചേയ്യേണ്ടത്.
ദീനജനസേവക്ക് ഉപയോഗിക്കുന്ന പക്ഷം, ഭൗതികസമ്പത്ത് ഉണ്ടായിരിക്കുകയെന്നതിൽ തെറ്റില്ല.
എന്നാൽ സമ്പത്ത് ആത്മാവിനെ കീഴടക്കുന്നില്ലെന്ന് ഉറപ്പാക്കാൻ ധനവാനു ബാദ്ധ്യതയുണ്ട്.
പാപകരമായ വികാരങ്ങൾ ഉപേക്ഷിക്കുകയെന്നത് സമ്പത്തിന്റെ പരിത്യാഗത്തേക്കാൾ പ്രധാനമാണ്.
ദൈവസ്നേഹത്തേയും സഹോദരസ്നേഹത്തേയും സംബന്ധിച്ച ഇരുപ്രമാണങ്ങൾ പിന്തുടരുന്ന പക്ഷം സമ്പന്നനും സ്വർഗപ്രാപ്തിയുണ്ടാകാം.
ഭൗതികസമ്പത്തിന് ദൈവികമൂല്യം ഇല്ലെങ്കിലും സഹോദരങ്ങളുടെ ആതുരത അകറ്റാൻ അത് പ്രയോജനപ്പെട്ടേക്കാം.
ശകലങ്ങളായി മാത്രം നിലവിലുള്ള ക്ലെമന്റിന്റെ മറ്റു രചനകളുമുണ്ട്.
നിഗൂഢപാരമ്പര്യത്തിൽ പെടുന്ന നാലു യുഗാന്തപ്രതീക്ഷാരചനകൾ അവയിൽ പെടുന്നു: ഹൈപ്പോടൈപ്പോസെസ് , എക്സെർപ്റ്റാ-എക്സ്-തിയോഡോറ്റോ , എക്ലോഗേ പ്രോഫെറ്റിക്കേ , അഡുംബ്രേഷനസ് എന്നിവയാണവ.
ഈ കൃതികളിൽ ക്ലെമന്റ് തന്റെ സ്വർഗ്ഗീയാധികാരശ്രേണി അവതരിപ്പിക്കുന്നു.
പ്രപഞ്ചത്തിനു കേന്ദ്രമായിരിക്കുന്ന ദൈവമുഖവും അതിനു താഴെ ഏഴു സൃഷ്ടിമൂലങ്ങളും(Protoctists) അവയെ പിന്തുടർന്ന് അതിദൂതന്മാരും ദൂതന്മാരും മനുഷ്യരും ചേർന്ന സങ്കീർണ്ണമായൊരു ഘടനാവ്യവസ്ഥയുടെ രൂപരേഖ ക്ലെമന്റ് ഈ രചനകളിലൂടെ അവതരിപ്പിക്കുന്നു.
യഹൂദക്രിസ്തീയ നിഗുഢദർശനങ്ങളുടെ പാരമ്പര്യത്തിൽ പെടുന്ന ഈ സ്വർഗ്ഗീയഘടനാക്രമം അപ്പസ്തോലന്മാർ പിന്തുടർന്നിരിക്കാമെന്നും, അമ്മാതിരി രഹസ്യങ്ങൾ സ്വീകരിക്കാൻ പക്വതവന്ന വിശ്വാസികൾക്കു മാത്രം വാചികമായി അവർ അതു പകർന്നു നൽകിയിരിക്കാമെന്നും ജീൻ ദാനിയേലൗ അനുമാനിക്കുന്നു.
ദൈവത്തിന്റെ ആദ്യസൃഷ്ടികളായ സൃഷ്ടിമൂലങ്ങൾ അതിദൂതന്മാർക്ക് പുരോഹിതരായിരുന്നു.
ക്ലെമന്റ് അവരെ 'ദൈവികചക്ഷുക്കൾ' എന്നും 'സിംഹാസനങ്ങൾ' എന്നും വിശേഷിപ്പിക്കുന്നു.
ഭൗമികമായ എല്ലാത്തിൽ നിന്നും ഭിന്നമാണ് സ്വർഗ്ഗീയാവസ്ഥകൾ എന്നു പറയുന്ന ക്ലെമന്റ്, ഓരേ ശ്രേണിയിലും പെടുന്നവർ അതിനു താഴെയുള്ളവർക്ക് മാത്രം അരൂപികളായി അനുഭവപ്പെടുമെന്ന് കൂട്ടിച്ചേർക്കുന്നു.
എക്ലോഗേ പ്രോഫെറ്റിക്കേ -യിലെ പദ്ധതി അനുസരിച്ച്, ഓരോ സഹസ്രവർഷത്തിലും ഓരോ ശ്രേണിയിലേയും അംഗങ്ങൾ ഒരു പടി മുന്നോട്ടു നീങ്ങുന്നു; അങ്ങനെ മനുഷ്യർക്ക് കാലക്രമത്തിൽ മാലാഖമാരാകാനും കഴിയും.
സൃഷ്ടിമൂലങ്ങൾക്കും ഈവിധം പുരോഗതി സംഭവിക്കാം.
എന്നാൽ അവരുടെ പുതിയ അവസ്ഥ എന്തായിരിക്കുമെന്ന് ക്ലെമന്റ് വ്യക്തമാക്കുന്നില്ല.
ഏഴു സൃഷ്ടിമൂലങ്ങൾ മാത്രം ഉണ്ടായിരിക്കുകയും, അവർക്കു താഴെ പുരോഗതി കാത്തുനിൽക്കുന്ന പരസഹസ്രം മാലാഖമാർ ഉണ്ടായിരിക്കുകയും ചെയ്യുന്നതിലെ വൈരുദ്ധ്യം പ്രശ്നമാണ്.
ഏറ്റവും സാധാരണമായ ആധുനിക വിശദീകരണം, ഏഴെന്നത് അക്ഷരാർത്ഥത്തിൽ എണ്ണമായി എടുക്കേണ്ടതല്ലെന്നും, സംഖ്യാജ്യോതിഷവുമായി (numerology) ബന്ധപ്പെട്ട പ്രതീകാത്മകമായ പ്രാധാന്യം മാത്രമേ അതിനു കല്പിക്കേണ്ടതുള്ളു എന്നുമാണ്.
കേസറിയായിലെ യൂസീബിയസിന്റെ സഭാചരിത്രത്തിലെ ഒരു പട്ടികയിൽ, ക്ലെമന്റിന്റെ നഷ്ടപ്പെട്ടുപോയെ പല ഗ്രന്ഥങ്ങളുടെയും സൂചനയുണ്ട്.
എട്ടു ഖണ്ഡങ്ങളുള്ള 'രൂപരേഖ' (outlines) യഹൂദീകരണക്കാർക്കെതിരെ എന്നീ കൃതികൾ അവയിൽ പെടുന്നു.
ക്ലെമന്റിന്റെ തന്നെ ലഭ്യമായ രചനകളിലെ പരാമർശനങ്ങളിൽ നിന്നു മാത്രം അറിയാൻ കഴിയുന്ന വിവാഹത്തെക്കുറിച്ച് , പ്രവചനത്തെക്കുറിച്ച് എന്നീ കൃതികളുമുണ്ട്.
ഇവയൊക്കെ പൂർത്തീകരിക്കപ്പെട്ട രചനകളോ ക്ലെമന്റ് എഴുതാൻ ഉദ്ദേശിച്ചിരുന്നവ മാത്രമോ എന്നു വ്യക്തമല്ല.
1958-ൽ കണ്ടുകിട്ടിയ "മാർ സാഭാ ലേഖനം" എന്നൊരു ലിഖിതം ക്ലെമന്റിന്റേതാണെന്ന് മോർട്ടൺ സ്മിത്ത് എന്ന ചരിത്രപണ്ഡിതൻ അവകാശപ്പെട്ടിരുന്നു.
എന്നാൽ അത് പുരാതനകാലത്തെ ഒരു വ്യാജരചനയോ ആധുനികമായ കൃത്രിമസൃഷ്ടിയോ ആയിരിക്കാം എന്നാണ് ഇപ്പോൾ മിക്കവരും കരുതുന്നത്.
ക്ലെമന്റിന്റെ ജീവിതത്തേയും രചനകളേയും പറ്റിയുള്ള ഏറ്റവും പുരാതനമായ സാക്ഷ്യം, തന്റെ  സഭാചരിത്രത്തിൽ കേസറിയായിലെ യൂസീബിയസ് നൽകുന്നതാണ്.
ക്ലെമന്റിനായി നീക്കിവച്ചിരിക്കുന്ന രണ്ടു ഭാഗങ്ങൾ യൂസീബിയസിന്റെ കൃതിയിലുണ്ട്.
ഇതിൽ രണ്ടാമത്തെ ഭാഗം ക്രമം തെറ്റി ചേർത്തിരിക്കുന്നതു പോലെ തോന്നും.
യൂസീബിയസ് തന്റെ രചന പിഴപോക്കാൻ മെനക്കെട്ടില്ല എന്നതിനു തെളിവായി ഇതു ചൂണ്ടിക്കാണിക്കാറുണ്ട്.
ക്ലെമന്റിന്റെ രചനകളുടെ ഒരു പട്ടികയും ഗ്രന്ഥകാർത്താവിന്റെ ജീവചരിത്രവും തന്റെ കൃതിയിൽ ചേർക്കുന്ന യൂസീബിയസ്, 'സ്ട്രോമാറ്റ' എന്ന കൃതിയിൽ നിന്നുള്ള ദീർഘമായൊരു ഉദ്ധരണിയും നൽകുന്നുണ്ട്.
ബിബ്ലിയോത്തിക്കെ എന്ന കൃതിയിൽ ക്ലെമന്റിന്റെ ദൈവശാസ്ത്രത്തെ വിമർശിക്കുന്ന ഒൻപതാം നൂറ്റാണ്ടിലെ ഫോറ്റിയസ്, ക്ലെമന്റിന്റെ പാണ്ഡിത്യത്തേയും ശൈലീമികവിനേയും പുകഴ്ത്തുന്നുണ്ട്.
ബൈബിളിന്റെ നിരൂപണമായ 'ഹൈപ്പോടൈപ്പോസിസ്' എന്ന കൃതിയിൽ ക്ലെമന്റ് പ്രകടിപ്പിക്കുന്ന ആശയങ്ങളെയാണ് ഫോറ്റിയസ് ഏറ്റവും നിശിതമായി വിമർശിക്കുന്നത്.
ഇന്ന് ആ കൃതിയുടെ ശകലങ്ങൾ മാത്രമാണ് നിലവിലുള്ളത്.
ക്ലെമന്റിന്റെ ഇതരരചനകളെപ്പോലെ അങ്ങേയറ്റം 'സിൻക്രെട്ടിക്' ആയ ഈ കൃതിയും ഒൻപതാം നൂറ്റാണ്ടിലെ അംഗീകൃത യാഥാസ്ഥിതികതയുമായി ചേർന്നുപോകാത്ത യവന, യഹൂദ, ജ്ഞാനവാദ ആശയങ്ങൾ നിറഞ്ഞതായി ഫോറ്റിയസ് കരുതി.
വേദവ്യതിചലനമായി ഫോറ്റിയസ് എടുത്തു പറഞ്ഞു വിമർശിച്ച ക്ലെമന്റിന്റെ ആശയങ്ങളിൽ ചിലത് ഇവയാണ്: ദ്രവ്യവും ചിന്തയും സനാതനവും, അതിനാൽ ദൈവത്തിൽ നിന്ന് ഉത്ഭവിക്കാത്തവയും ആണെന്ന വാദം.
ഒന്നുമില്ലായ്മയിൽ നിന്ന് ദൈവം എല്ലാം ഉരുവാക്കി എന്ന ക്രിസ്തീയ നിലപാടിന് എതിരാണിത്.
സർവസൃഷ്ടിയേയും അതിലംഘിച്ചു നിൽക്കുന്ന കാലചക്രം എന്ന ആശയം.
എഫേസൂസിലെ ഹെരാക്ലിറ്റസിനേയും മറ്റും പിന്തുടരുന്ന ഈ നിലപാടിന് ബൈബിളിൽ അടിസ്ഥാനമില്ലെന്ന് ഫോറ്റിയസ് കരുതി.
ക്രിസ്തു ഒരുവിധത്തിൽ സൃഷ്ടിക്കപ്പെട്ടവനാണ് എന്ന വിശ്വാസം.
യോഹന്നാന്റെ സുവിശേഷം ഒന്നാം അദ്ധ്യായത്തിൽ പറയുന്ന "ആദിയിലേ ഉണ്ടായിരുന്ന ലോഗോസ്" എന്ന ആശയത്തിന് എതിരാണിത്.
ഇവിടെ ക്ലെമന്റ് പിന്തുടർന്നത് അലക്സാണ്ട്രിയയിലെ ഫിലോയെ ആവാം.
യേശുവിന് യഥാർത്ഥമായ മനുഷ്യശരീരം ഇല്ലായിരുന്നു എന്നും, ക്രിസ്തുവിന്റെ ലൗകികശരീരം മിഥ്യ മാത്രമായിരുന്നു എന്നും വാദിക്കുന്ന 'ഡോസെറ്റിസത്തിന്റെ' കാര്യത്തിൽ ക്ലെമന്റ് സ്വീകരിച്ച സന്ദിഗ്ദ്ധ നിലപാട്.
രാത്രിയിൽ ആദത്തിനുണ്ടായ സ്കലനത്തിലെ ശുക്ലത്തിൽ നിന്നാണ് ആദിമാതാവായ ഹവ്വ സൃഷ്ടിക്കപ്പെട്ടത് എന്ന ക്ലെമന്റിന്റെ വിശ്വാസം.
ഉൽപ്പത്തിപ്പുസ്തകം 6:2 മനുഷ്യസ്ത്രീകളുമായി സംഗമിച്ച മാലാഖമാരുടെ കാര്യമാണു പറയുന്നതെന്ന ക്ലെമന്റിന്റെ വാദം.
യഥാസ്ഥിതിക ക്രിസ്തീയതയിൽ, മാലാഖമാർ നിർല്ലിംഗരാണ്.
ഈ 'വ്യതിചലങ്ങൾ' നിലനിൽക്കെയും ക്ലെമന്റ് 'വേദവിരോധി' ആയിരുന്നെന്ന വിശ്വാസത്തിന് കത്തോലിക്കാ സഭയിൽ വ്യാപകമായ സ്വീകൃതി ഇല്ല.
എങ്കിലും യാഥാസ്ഥിതികതയെ സംബന്ധിച്ച ചില സന്ദേഹങ്ങൾ മൂലം 1586-ൽ അദ്ദേഹം സഭയിലെ രക്തസാക്ഷികയുടെ പട്ടികയിൽ നിന്ന് നീക്കപ്പെട്ടു.
കത്തോലിക്കാ സഭ അദ്ദേഹത്തെ വിശുദ്ധനായി വണങ്ങുന്നതും നിർത്തി.
ക്രിസ്തീയതയുടെ ഇതരശാഖകൾ മിക്കവയിലും വിശുദ്ധപദവി നിൽനിർത്തുന്നെങ്കിലും, ക്ലെമന്റിന്റെ വണക്കത്തിന് ഏറെ പ്രചാരമില്ല.
അതേസമയം അമേരിക്കയിൽ ഡള്ളസിലെ സാർവർത്രിക കത്തോലിക്കാപ്പള്ളി ക്ലെമന്റിനാണു സമർപ്പിച്ചിരിക്കുന്നത്.
രചനകൾ നിലവിലുള്ള ഏറ്റവും ആദ്യത്തെ സഭാപിതാക്കളിൽ ഒരാളെന്ന നിലയിൽ, ഒട്ടേറെ പണ്ഡിതാന്വേഷണങ്ങളുടെ വിഷയമാണു ക്ലെമന്റ്.
ഈ അന്വേഷണങ്ങൾ ക്ലെമന്റിന്റെ ചിന്തയും പേഗൻ ധാർമ്മികതയുമായുള്ള ബന്ധം, ക്ലെമന്റ് ശിഷ്യനായ ഒരിജനിൽ ചെലുത്തിയ സ്വാധീനം എന്നിവയെ കേന്ദ്രീകരിച്ചാണ്.
അവലംബം ഗ്രന്ഥസൂചി Opera omnia, 1715 {{ cite journal }} : Unknown parameter | month= ignored ( help ) {{ cite book }} : | first= has generic name ( help ) {{ cite journal }} : Unknown parameter | month= ignored ( help ) {{ cite journal }} : Unknown parameter | month= ignored ( help ) {{ cite book }} : | first= has generic name ( help ) {{ cite journal }} : Unknown parameter | month= ignored ( help ) {{ cite book }} : | first= has generic name ( help )
അലക്സാണ്ട്രിയ, ലൂയിസിയാന
അമേരിക്കൻ ഐക്യനാടുകളിലെ സംസ്ഥാനമായ ലൂയിസിയാനയിലെ ഒൻപതാമത്തെ വലിയ പട്ടണവും റാപ്പിഡെസ് പാരിഷിന്റെ പാരിഷ് സീറ്റുമാണ് അലക്സാണ്ട്രിയ പട്ടണം.
സംസ്ഥാനത്തിൻറെ ഒത്ത മദ്ധ്യത്തിൽ റെഡ് നദിയുടെ തെക്കെ തീരത്താണ് പട്ടണം സ്ഥിതി ചെയ്യുന്നത്.
153,922 ജനങ്ങൾ അധിവസിക്കുന്ന അലക്സാണ്ട്രിയ മെട്രോപോളിറ്റൻ മേഖലയിലെ ഒരു പ്രധാന പട്ടണമാണിത്.
റാപ്പിഡെസ് , ഗ്രാൻറ് പാരീഷു കൾ മുഴുവാനായി ഈ  മെട്രോപോളിറ്റൻ മേഖലയുടെ ഉള്ളിൽ വരുന്നു.
പൈൻവില്ലെയാണ് സമീപസ്ഥമായ പട്ടണം.
2010 ലെ യു.എസ്. സെൻസസ് പ്രകാരം ഈ പട്ടണത്തിലെ ആകെ ജനസംഖ്യ 47,723 ആയിരുന്നു.
അവലംബം ↑ ↑ പുറത്തേയ്ക്കുള്ള കണ്ണികൾ
വിക്കിവൊയേജിൽ നിന്നുള്ള അലക്സാണ്ട്രിയ, ലൂയിസിയാന യാത്രാ സഹായി Alexandria, Louisiana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wikisource has the text of a 1911 Encyclopædia Britannica article about Alexandria, Louisiana .
City of Alexandria : Government and community services.
The Town Talk : Alexandria's Local Daily Newspaper.
KALB-TV : Alexandria's local NBC and CBS station.
KLAX-TV : Alexandria's local ABC station.
Visit Alexandria Archived 2013-07-28 at the Wayback Machine .
: Business Directory.
The Alexandria Retrospective : Alexandria photos, postcards, history, artifacts.
The Historic Bentley Archived 2016-10-23 at the Wayback Machine .
: Memories of the elegant past of the Hotel Bentley: history, artifacts, photographs, postcards.
River Fest
അസ്കോ പർപോള ഇംഗ്ലീഷ് വിലാസം https://ml.wikipedia.org/wiki/Asko_Parpola
ഫിൻലാന്റ്റുകാരനായ ഇൻഡോളജിസ്റ്റും സിന്ധോളജിസ്റ്റുമാണ് അസ്കോ പർപോള .
ഇംഗ്ലീഷ്: Asko Parpola (ജനനം 12 ജൂലൈ 1941 ).
ഹെൽസിങ്കി സർവ്വകലാശാലയിൽ ഇൻഡോളാജി വിഭാഗത്തിൽ പ്രൊഫസർ എമറിറ്റസ് ആണ് അദ്ദേഹം.
അക്കാഡീയൻ ഭാഷാ പണ്ഡിതൻ സിമോ പർപോളയുടെ സഹോദരനാണ് അസ്കോ.
കേരളത്തിലെ നമ്പൂതിരി പാരമ്പര്യത്തെക്കുറിച്ച് ഗ്രന്ഥം എഴുതിയിട്ടുള്ള മർജ്ജാത്താ  പർപോളയാണ് ഭാര്യ പാണ്ഡിത്യ മേഖല
പർപോളയുടേ ഗവേഷണങ്ങളും പഠനങ്ങളും താഴെ പറയുന്നവയാണ് സിന്ധു നദീ തട സംസ്കാരം / ഇൻഡസ് ലിപിയും ആചാരങ്ങളും/ സിന്ധുനദീ തടങ്ങളിൽ നിന്ന് ലഭിച്ച സീലുകൾ വേദങ്ങൾ / വൈദിക സംസ്കാരം/ സാമവേദം / ജൈമിനീയ സാമവേദ ഗ്രന്ഥങ്ങളും ആചാരങ്ങളും / പൂർവ്വ മീമാംസ ദക്ഷിണേഷ്യൻ മതങ്ങൾ / ഹിന്ദുമതം / ശൈവമതം ശാക്തേയ പാരമ്പര്യം / ദുർഗ്ഗ ദേവത ദക്ഷിണേന്ത്യ / കേരളം / തമിഴ്‌നാട് / കർണാടക സംസ്കൃതം / മലയാളം / കന്നഡ / തമിഴ് / ഇന്ത്യൻ ഭാഷാ ചരിത്രം ദക്ഷിണേന്ത്യയുടെ ചരിത്രാതീത കാലത്തെ പുരാവസ്തു ഉദ്ഖനനം /ആര്യന്മാരുടെ ആഗമനം ദ്രവിഡിയൻ സിദ്ധാന്തം
അസ്കോ പർപോളയുടെ അഭിപ്രായപ്രകാരം ഇൻഡസ് ലിപികളും ഹരപ്പൻ ഭാഷയും ദ്രവിഡിയൻ ഭാഷാ കുടുംബത്തിൽ പെട്ടതാണ്.
1960 മുതൽ 80 വരെ ഒരു ഫിന്നിഷ് സംഘത്തെ നയിച്ച പാർപോള കമ്പ്യൂട്ടർ വിശകലനം ഉപയോഗിച്ച് ലിഖിതങ്ങൾ അന്വേഷിക്കുന്നതിൽ 1960 മുതൽ 80 വരെ ഹെറാസും നോർ‌സോവിന്റെയും സോവിയറ്റ് സംഘങ്ങളുമായി മത്സരിച്ചു.
ആദി ദ്രവിഡിയൻ കൽപന പ്രകരം അവർ നിരവധി വിശകലങ്ങൾ മുന്നോട്ടുവച്ചു.
ഇതിൽ ചിലത്  ഹെറാസിൻടേയും നോറോസോവിൻടെയും കണ്ടുപിടുത്തങ്ങളുമായി ഒത്തുപോകുന്നവയായിരുന്നു.
ഉദാഹരണത്തിന് മീൻ ചിഹ്നം ദ്രവിഡിയൻ ഭാഷയിലെ മീൻ എന്ന വാക്കുമായി ബന്ധപ്പെടുത്തിയത്.
എന്നാൾ ഒട്ടുമിക്ക കണ്ടുപിടുത്തങ്ങളും അവരുമായി ഒത്തുപോയില്ല.
1994 വരെയുള്ള കണ്ടുപിടുത്തങ്ങളെക്കുറിച്ചുള്ള സമഗ്രമായ വിവരണം അദ്ദേഹത്തിന്റെ പുസ്തകം 'ഡെസിഫെറിങ്ങ് ഇൻഡസ് സ്ക്രിപ്റ്റിൽ കൊടുത്തിരിക്കുന്നു.
പ്രസിദ്ധീകരണങ്ങൾ ഗ്രന്ഥങ്ങൾ 1994: Deciphering the Indus Script , Cambridge University Press, ISBN 9780521430791 2015: The Roots of Hinduism: The Early Aryans and the Indus Civilization , Oxford University Press, ISBN 978-0-19-022692-3 തിരഞ്ഞെടുത്ത ലേഖനങ്ങൾ 1988: The coming of the Aryans to Iran and India and the cultural and ethnic identity of the Dāsas , Studia Orientalia, Vol.
64, pp. 195–302.
The Finnish Oriental Society.
2008: Is the Indus script indeed not a writing system?
In: Airāvati: Felicitation volume in honour of Iravatham Mahadevan : 111–31.
VARALAARU.
COM, Chennai.
അസ്ക്ലെപിയസ് പർപുറസീൻസ് ഇംഗ്ലീഷ് വിലാസം https://ml.wikipedia.org/wiki/Asclepias_purpurascens
അസ്ക്ലെപിയസ് പർപുറസീൻസ് (Asclepias purpurascens) എന്ന പർപ്പിൾ മിൽക്ക് വീഡ് ഒരു കുറ്റിച്ചെടിയായ സപുഷ്പിയാണ് .
അസ്ക്ലെപിയസ് ജീനസിലുൾപ്പെടുത്തിയിട്ടുള്ള ഈ സസ്യം ഒരു ടൈപ് മിൽക്ക് വീഡാണ്.
സാധാരണ മിൽക്ക് വീഡ് ( Asclepias syriaca ) കിഴക്കൻ, തെക്ക്, മദ്ധ്യ പടിഞ്ഞാറൻ അമേരിക്കൻ ഐക്യ നാടുകളിലെ തദ്ദേശവാസിയാണ്.
പൂക്കൾ ആദ്യം വിടർന്നുവരുമ്പോൾ ജനിപ്പിക്കുന്ന പിങ്ക് നിറത്തിൻറെ പ്രതീതിയിൽ നിന്നാണ് ഈ സസ്യത്തിന് ഈപേര് ലഭിക്കുന്നത്.
പൂർണ്ണമായും വിടർന്നു കഴിഞ്ഞാൽ പുഷ്പങ്ങൾ ഇരുണ്ട പർപ്പിൾ നിറമായി മാറുന്നു.
വ്യത്യസ്തമായി, പ്രത്യേകിച്ചും വിസ്കോൺസിന്റെയും ഓക്ക് സാവന്നയുടെയും സൂചകമായി ഇതിനെ കാണുന്നു.
ഈ വർഗ്ഗത്തിൽ വിത്തുകൾ വളരെ വിരളമായാണ് ഉല്പാദിപ്പിക്കുന്നത്.
സാധാരണ മിൽക്ക് വീഡ് ഉത്പാദിപ്പിക്കുന്ന വിത്തുകളേക്കാൾ ഇതിന്റെ വിത്തുകൾ വളരെ മൃദുവാണ്.
ചിത്രശാല Young developing plants show foliage reminiscent of Asclepias syriaca .
Undeveloped flower buds are light green.
Flower buds turn pink before opening Closeup of an unopened flower A newly bloomed flower head Flower closeup from the top A red ant feeding on the flower's nectar Mature flowers are darker purple.
Purple milkeed pod Same purple milkweed plant that produced pod in flower Root system of pot grown purple milkweed അവലംബം
അസ്ഗേയ് ബോഷ്കുഷ് അസ്ഗേഷൊൻ
ഐസ്‌ലാന്റു കാരനായ ഒരു ഫുട്‌ബോൾ കളിക്കാരനാണ് അസ്ഗേയ് ബോഷ്കുഷ് അസ്ഗേഷൊൻ Ásgeir Börkur Ásgeirsson (ജനനം ( 1987-04-16 ) 16 ഏപ്രിൽ 1987 ).
കായികജീവിതം ക്ലബ് പുതുക്കിയത്: match played 27 September 2017.
Appearances and goals by club, season and competition Club Season League National Cup League Cup Continental Other Total Division Apps Goals Apps Goals Apps Goals Apps Goals Apps Goals Apps Goals Fylkir 2007 Úrvalsdeild 0 0 0 0 2 0 - - 2 0 2008 4 0 1 1 3 0 - - 8 1 2009 20 0 3 0 7 0 - - 30 0 2010 18 1 2 0 7 0 2 0 - 29 1 2011 18 0 1 0 8 0 - - 27 0 2012 19 0 2 0 7 0 - - 28 0 2013 9 0 0 0 5 0 - - 14 0 Fylkir Total 88 1 9 1 39 0 2 0 0 0 138 2 UMF Selfoss (loan) 2007 2.
deild karla 14 5 1 0 0 0 - - 15 5 UMF Selfoss (loan) 2008 1.
deild karla 10 1 0 0 0 0 - - 10 1 Sarpsborg 08 (loan) 2013 Tippeligaen 9 0 2 0 - - - 11 0 Loan Total 33 6 3 0 0 0 0 0 0 0 36 6 GAIS 2014 Superettan 16 0 5 0 - - - 21 0 Fylkir 2015 Úrvalsdeild 20 0 2 0 6 0 - - 28 0 2016 11 0 0 0 10 0 - - 21 0 2017 1.
deild karla 20 0 4 0 9 0 - - 33 0 Fylkir Total 51 0 6 0 25 0 0 0 0 0 82 0 Career total 188 7 23 1 64 0 2 0 0 0 277 8 മറ്റുള്ളവ
ഒരു മുൻ ഹെവി മെറ്റൽ സംഗീതബാന്റ് അംഗമാണ് ഇദ്ദേഹം.
കളികൾക്ക് തയ്യാറെടുക്കുമ്പോൾ സംഗീതം കേൾക്കാൻ ഇദ്ദേഹം ഇഷ്ടപ്പെടുന്നു.
അസ്കോസെന്ട്രം കർവിഫോളിയം ഇംഗ്ലീഷ് വിലാസം https://ml.wikipedia.org/wiki/Ascocentrum_curvifolium
ആസ്സാം ഇന്ത്യ , കിഴക്കൻ ഹിമാലയ, നേപ്പാൾ , മ്യാൻമാർ , തായ്ലാന്റ് , ലാവോസ് , തെക്കൻ ചൈന , വിയറ്റ്നാം എന്നിവിടങ്ങളിൽ കാണപ്പെടുന്ന ഓർക്കിഡേസീ കുടുംബത്തിലെ ഒരു ഓർക്കിഡ് ഇനം ആണ് അസ്കോസെന്ട്രം കർവിഫോളിയം അവലംബങ്ങൾ ബാഹ്യ ലിങ്കുകൾ Wikimedia Commons has media related to Vanda curvifolia .
അസ്കോസെന്ട്രം മിനിയാട്ടം ഇംഗ്ലീഷ് വിലാസം https://ml.wikipedia.org/wiki/Ascocentrum_miniatum
അസ്കോസെന്ട്രം മിനിയാട്ടം (Ascocentrum miniatum) അല്ലെങ്കിൽ റസ്റ്റ്-റെഡ് അസ്കോസെന്ട്രം , ആസ്സാം , ലാവോസ് , തായ്ലാന്റ് , വിയറ്റ്നാം , ജാവ , മലേഷ്യ , ഫിലിപ്പൈൻസ് , സുമാത്ര എന്നിവിടങ്ങളിൽ നിന്നുള്ള ഓർക്കിഡേസീ കുടുംബത്തിലെ ഒരു ഓർക്കിഡ് ഇനമാണ്.
അസ്കോസെന്ട്രം ജീനസിലെ ഒരു ടൈപ്പ് സ്പീഷീസാണിത് .
അവലംബങ്ങൾ ബാഹ്യ ലിങ്കുകൾ Wikimedia Commons has media related to Ascocentrum miniatum .
വിക്കിസ്പീഷിസിൽ Ascocentrum miniatum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
അസോസ്പൈറില്ലം ഇംഗ്ലീഷ് വിലാസം https://ml.wikipedia.org/wiki/Azospirillum
പച്ചക്കറി കൃഷിയിൽ സസ്യങ്ങളുടെ വളർച്ചയെ ത്വരിതപ്പെടുത്തുന്ന ഒരു ജീവാണുവളമാണ് അസോസ്പൈറില്ലം .
ഇവ അന്തരീക്ഷത്തിലുള്ള പാക്യജനകത്തെ നേരിട്ട് വലിച്ചെടുക്കുകയും അത് അമോണിയ ആക്കിമാറ്റി സസ്യങ്ങൾക്ക് ലഭ്യമാക്കുകയും ചെയ്യുന്നു.
കൂടാതെ മണ്ണിൽ നിന്നും അലേയമൂലകങ്ങളെ ചെടികൾക്കു ഉപയോഗപ്രദമാകുന്ന രീതിയിൽ ഹോർമോണുകൾ ഉത്പാദിപ്പിച്ച് സസ്യങ്ങളുടെ വളർച്ചയെ ത്വരിതപ്പെടുത്തുവാനും സഹായിക്കുന്നു.
അസ്കാരിഡിഡേ Ascarididae Ascarididae
നിമറ്റോഡ കുടുംബമാണ് അസ്കാരിഡിഡേ.
കുടുംബത്തിലെ അംഗങ്ങൾ എല്ലാ തരം കശേരുകികളേയും ബാധിക്കുന്ന കുടൽ പരാന്നഭോജികളാണ് .
ഇതിൽ നിരവധി വംശങ്ങൾ ഉൾപ്പെടുന്നു, അവയിൽ ഏറ്റവും അറിയപ്പെടുന്നവ: Amplicaecum Angusticaecum Ascaris † Ascarites (fossil) Baylisascaris Crossophorus Dujardinascaris Hexametra Lagaochilascaris Ophidascaris Parascaris Polydelphis Seuratascaris Toxascaris Toxocara Travassoascaris
മനുഷ്യരിൽ ബാധിക്കുന്ന പ്രധാന അസ്കാരിഡ് പരാന്നഭോജിയാണ് അസ്കാരിസ് ലംബ്രിക്കോയിഡുകൾ , ഇത് അസ്കാരിയാസിസിന് കാരണമാകുന്നു.
അസ്ക്ലെപിയാസ് സ്പെഷിയോസ ഇംഗ്ലീഷ് വിലാസം https://ml.wikipedia.org/wiki/Asclepias_speciosa
അപ്പോസൈനേസീ (Apocynaceae- ഡോഗ്ബേൻ കുടുംബം) കുടുംബത്തിലെ പാൽനിറത്തിൽ വിഷമയമുള്ള കറ (latex) ഉള്ള ബഹുവർഷസസ്യമായ അസ്ക്ലെപിയാസ് സ്പെഷിയോസ ( Asclepias speciosa ) സാധാരണയായി ഷോവി മിൽക്ക് വീഡ് എന്ന് അറിയപ്പെടുന്നു.
ഈ സസ്യം വടക്കേ അമേരിക്കയുടെ പടിഞ്ഞാറൻ പകുതിയിൽ നിന്നുള്ള തദ്ദേശവാസിയാണ്.
അമേരിക്കൻനിവാസികൾ ഇത് കയർ , ബാസ്കെറ്റുകൾ , വലകൾ എന്നിവയുടെ നിർമ്മാണത്തിനായി ഇതിന്റെ നാരുകൾ ഉപയോഗിക്കുന്നു.
ഇതിന്റെ കറയ്ക്ക് ഔഷധ ഗുണങ്ങൾ ഉണ്ടെന്ന് ചില തദ്ദേശീയ അമേരിക്കക്കാർ വിശ്വസിച്ചിരുന്നുവെങ്കിലും മിക്ക മിൽക്ക് വീഡ് സ്പീഷീസുകളും വിഷമുള്ളതാണ്.
അസ്ക്ലെപിയാസ് സ്പെഷിയോസ ഒരു പ്രത്യേക മൊണാർക്ക് ബട്ടർഫ്ലൈയുടെ ഭക്ഷണവും വാസസ്ഥലവുമാണ് .
കൂടാതെ, സസ്യങ്ങൾ ഉത്പ്പാദിപ്പിക്കുന്ന ഫിനൈൽ അസെറ്റാൾഡിഹൈഡ് , സിയാൻന്തെഡോൺ മയോപിഫോർമിസ് എന്ന റെഡ് ബെൽറ്റെഡ് ക്ലിയർവിങ് നിശാശലഭത്തിനെ ആകർഷിക്കുന്നു.
Asclepias speciosa , West Eugene wetlands, Oregon അവലംബം ബാഹ്യ ലിങ്കുകൾ Asclepias speciosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Jepson Manual Treatment: Asclepias speciosa Ethnobotany: Asclepias speciosa Asclepias speciosa Photo gallery
അരത്തം
മഞ്ഞളും ചുണ്ണാമ്പും കലക്കിയ വെള്ളം.
ഇതിനു രക്തത്തിന്റെ നിറമാണ്.
അരത്തം എന്ന വാക്കുതന്നെ രക്തത്തിന്റെ തദ്ഭവമാണ്. 'കുരുതിവെള്ളം' എന്നും പേരുണ്ട്.
മന്ത്രവാദത്തിനും ദേവാരാധനയ്ക്കും ഇത് ഉപയോഗിക്കുന്നു.
അരത്തവെള്ളം ഒഴിച്ച പാത്രത്തോടൊപ്പം തിരികത്തിച്ച് ശിശുക്കളുടെ തലയ്ക്കുചുറ്റും ഉഴിയുന്നത് ഒരു മംഗളകർമമായി ഹിന്ദുക്കൾ കണക്കാക്കുന്നു.
അരത്തം ഉഴിയുക എന്നാണ് ഈ ചടങ്ങിന്റെ പേര്.